OpenLLM-France/wikimedia huggingface dataset:
# Robert McCartney

Robert McCartney (Belfast, 1936ko apirilaren 24a) britainiar abokatu eta politikaria da. Britainia Handiko Alderdi Unionistako buruzagi nagusia izan zen. Zuzenbide-ikasketak egin zituen, bizi zen hirian bertan, Belfasten. Karrera politikoa 1970eko hamarraldian hasi zuen, baina 1980ko hamarraldira arte ez zen nabarmendu, Hiritartasun Berdintasunaren Aldeko Kanpainaren buru izan ondoren, batez ere. Dena dela, 1996an iritsi zen karreraren gailurrera, Britainia Handiko Alderdi Unionistako buruzagi nagusi hautatu baitzuten. Alderdi horrek bi helburu nagusi zituen: batetik, Irlandaren eta Britainia Handiaren arteko legeria-osotasuna lortzea; bestetik, Ipar Irlandak eta Britainia Handiko gainerako estatuek elkarren arteko harremanak estutzea. Mc Cartneyk, Ipar Irlandako unionista protestanteen interesen ordezkari konbentzituak, boikota egin zion bake-prozesuari, Sinn Fein alderdia negoziazio-mahaira eseri zen unean eta IRA erakunde armatuak su-etena deitu ondoren, zalantza handiak baitzituzten IRAren beso politikoak bere gain har zezakeen konpromiso-mailaz. Dena dela, negoziazio-prozesuaren azken fasean, eragozpen gutxiago jarri zituzten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q7347473
# Robert McClure

Robert John Le Mesurier McClure (Wexford, 1807ko urtarrilaren 28a - Londres, 1873ko urriaren 17a) irlandar esploratzailea izan zen. Bera iritsi zen lehen aldiz Ozeano Baretik Ozeano Atlantikora iparraldetik, eta Ipar-mendebaldeko Pasaia aurkitu zuen. Itsasarte horretatik behin baino gehiagotan ezarri nahi izan da merkataritzako bidea Itsaso Barearen eta Atlantikoaren artean, baina ezin izan da egin, ia beti izotzak hartua dagoelako.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1021713
* Multimedia: Robert McClure / Q1021713
# Robert McNamara

Robert Strange McNamara (San Francisco, 1916ko ekainaren 9a - Washington Hiria, 2009ko uztailaren 6a) Estatu Batuetako politikaria izan zen. Kaliforniako unibertsitatean eta Harvard Unibertsitateko School of Bussines eskolan egin zituen ikasketak. Azken eskola horretan irakasle ere izan zen gero, 1940tik 1943ra bitartean. 1946an, Ford Motor Company enpresan sartu zen, eta lehendakariorde (1955-60) eta lehendakari (1960-61) izan zen. Alderdi errepublikarreko kide izan arren, Kennedy lehendakari demokratak defentsa-idazkari izendatu zuen 1960ko abenduan. Johnsonekin ere kargu berean jarraitu, eta Vietnamgo gerrako erasoaldiaren ardura izan zuen (1965-67). Bere estrategiak porrot egin ondoren, dimisioa aurkeztu zuen. 1968tik 1981era bitartean, Munduko Bankuko lehendakari izendatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q191999
* Multimedia: Robert McNamara / Q191999
# Robert Menzies

Robert Gordon Menzies (Jeparit, 1894ko abenduaren 20a - Melbourne, Victoria, 1978ko maiatzaren 15a) australiar politikaria izan zen. Bi aldiz Australiako lehen ministroa izan zen (1939tik 1941era eta 1949tik 1966ra), guztira hemeretzi urtetan.
Melbourne Law School lizentziaduna eta Batutako Australia Alderdiaren kidea, 1939ko Joseph Lyons hil ondoren lehen ministro bihurtu zen. 1939an Alemaniari gerra deklaratu zion. 1941ean kargua utzi zuen, eta Arthur Faddenek ordezkatu zuen. Bere alderdia utzi zuen eta 1945ean Australiako Alderdi Liberala sortu zuen. Alderdi berriarekin 1949ko hauteskundeak irabazi zituen eta Ben Chifley ordezkatu zuen lehen ministro bezala. Zazpi hauteskunde gehiago irabazi zituen (1949, 1951, 1954, 1955, 1958, 1961 eta 1963). Bere agintaldian Australiak Koreako eta Vietnamgo gerretan esku hartu zuen. 1966an kargua utzi zuen, eta Harold Holtek ordezkatu zuen.
* Datuak: Q214438
* Multimedia: Robert Menzies / Q214438
# Robert Mangold

Robert Mangold (North Tonawanda, New York, AEB, 1937ko urriaren 12a) estatubatuar margolari minimalista da.

## Biografia

Nekazari-ingurunean hazi zen. Arteko lehenengo ikasketak Cleveland Art Instituten egin zituen 1956-1959 bitartean. Beka bati esker Yaleko Unibertsitatera aldatu zen, eta 1962an graduatu zen. Ondoren, Josef Albersen eraginpean, graduatu ondoko ikasketak egin zituen (1963). New Yorken hartu zuen bizitokia 1962an, eta, zenbait lanbidetan jardun ondoren, 1963an New Yorkeko Arte Ikusgarrien Eskolako pintura-irakasle egin zuten.
Bakarkako lehenengo erakusketa Thibaut Gallery aretoan egin zuen, hurrengo urtean; erakusketa hartan jarri zituen ikusgai Walls eta Area, minimalismoaren joeratik hurbileneko lanak. 1967an erakusketa bat egin zuen Fischbach Galleryn, zirkulu baten epaiaren azterketan oinarrituriko obrekin. Handik bi urtera Guggenheim beka eskuratu eta New York estatuko iparraldera aldatu zen. Garai hartan hard edge estilo minimalistako lanak egin zituen, baina hasierako pieza arkitektonikoen aldean, koadro txikiagoak egiten hasi zen.
1970eko hamarraldiaren amaieran akrilikoak erabiltzen hasi zen olio pinturen ordez, eta testura bereziko gainaldeak lortu zituen oihal formadunen gainean egindako marrazkiekin, koadroaren gainaldea ukigarriagoa egiteko helburuarekin. Hurrengo hamarraldian, berriz, forma geometriko espezifikoei jarri zien arreta berezia, eta horrela sortu zituen X formako oihalak eta zentroa moztuta duten Koadro-markoak. Azkenaldian testura eta gainalde desberdinez kezkatu da. Aipagarriak ditu, besteak beste, Brown Frame/Gray Ellipse (1987).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q686615
* Multimedia: Robert Mangold / Q686615
# Robert Mapplethorpe

Robert Michael Mapplethorpe (Floral Park, New York, 1946ko azaroaren 4a - Boston, 1989ko martxoaren 9a) estatubatuar argazkilaria izan zen.
1970 inguruan hasi zen argazkiak egiten Polaroid kamera batekin. Bere argazki ezagunenak zuri-beltzean, jende ospetsuaren erretratuak, biluzi maskulinoak eta femeninoak, autorretratuak eta izadi hilak dira. New Yorkeko BDSM azpikultura gay maskulinoa ere dokumentatu zuen. 1967tik 1972ra Patti Smithen mutil-laguna izan zen eta artea sortu zuten elkarrekin. 1989an hil zen HIESaren ondorioz.

## Kanpo estekak

* Datuak: Q312786
* Multimedia: Robert Mapplethorpe / Q312786
# Robert Maxwell

Robert Maxwell, jaiotza-izenez Jan Ludvick Hoch (Solotvyno, Txekoslovakia, 1923ko ekainaren 10a - itsasoan, 1991ko azaroaren 5a) britainiar argitaratzaile, politikari eta hedabideen alorreko negozio-gizona izan zen, jatorriz txekiarra.

## Biografia

Familia judu batean sortu zen. Bigarren Mundu Gerra hasi zenean, Budapestera aldatu zen, eta han jardun zuen lanean. Hezkuntza formalaren alorrean ikasketak egiteko aukera handirik ez zuen izan, baina hizkuntzetarako erraztasun handia zuen, eta bederatzi hizkuntza ikasi zituen.
Nazien esetsaldiaren eraginez, Budapestetik ihes egin behar izan zuen (bere familiako kide gehienak nazien sarraskietan hil zituzten), eta britainiar gudarostean sartu zen; orduan aldatu zuen izena, soldadu sartzen ziren iheslariei hala eskatzen baitzitzaien. Gerra amaitu zenean, argitaletxe bat sortu zuen Pergamon, eta ospe handia eskuratu zuen Britainia Handiko argitalpen zientifikoen alorrean. Politikagintzan 1959an hasi zen, Alderdi Laboristako hautagai gisa; legebiltzarreko kide izendatu zuten, 1964an, eta horretan jardun zuen 1970 arte. Hurrengo urtean, ekonomia-porrotetik libratu zuen British Printing Corporation konpainia, Britainia Handiko aldizkari- eta egunkari-argitaratzaile handia, eta Maxwell Communications Corporation izena hartu zuen. 1984an Mirror Group Newspapers konpainiaren lehendakari izendatu zuten, handik hiru urtera London Daily News egunkaria sortu zuen eta The European 1990ean.
1990erako munduko komunikabide-inperiorik handienetakoa zuen bere esku, Britainia Handiko komunikabideak ez ezik, Estatu Batuetako argitaletxeak eta telebista-produkziokoak eta zinema-filmenak bildurik inperio horretara. Baina bere negozioek ez zioten etekin handirik ematen, eta bere ondasunak saltzen hasi zen 1991n. Urte hartan bertan desagertu zen, bere itsasontzian zihoala, eta bere gorpua Kanariar uharteen inguruan aurkitu zuten. Hil zenean bere korporazioak 400 milioi librako zorra zuen, gutxi gorabehera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q333468
* Multimedia: Robert Maxwell / Q333468
# Robert Lucas, Jr.

Robert Emerson Lucas, Jr. (Yakima, Washington, 1937ko irailaren 15a - Chicago, 2023ko maiatzaren 15a) estatubatuar ekonomista izan zen. Ekonomiako ikasketak egin zituen eta Chicagoko Unibertsitatean lortu zuen doktoregoa. Irakasle izan zen; besteak beste, Chicagoko Unibertsitatean. 1970eko hamarraldiaz geroztik ikerketa makroekonomikoan eragin gehien izan zuten ekonomistetako bat izan zen. Bere lanekin ekarpen garrantzitsua egin zuen etxean, enpresetan eta hainbat erakundetan erabaki ekonomikoak hartzerakoan kontuan hartu beharreko aldagaiei dagokienez. Lucasek eragile ekonomikoen inguruko itxaropenari buruzko ikerketak egin zituen; garrantzi handia izan dute ikerketa horiek, itxaropenen arabera jokatzen baitute gizabanakoek era batera ala bestera, eta haien arabera nagusitzen baita joera ekonomiko jakin bat ala bestea.
1970eko hamarraldia arte, ekonomistek zioten kontsumitzaileek besteren esperientzien araberako itxaropena zutela, baina Lucasek printzipio hori okerra zela azaldu zuen aurreikuspen arrazionalen hipotesi deritzon azalpenaren bidez. Hipotesi hori 1961ean eman zuen John Muthek, baina Lucasek zabaldu egin zuen, eta horrela lortu zuen benetako arrakasta 1970eko hamarraldian. Hainbat aldagai makroekonomikori buruzko ikerketez gainera, Lucasek ikerketa-eremu berriak aurkitu ditu; adibidez, negozioen zikloetako orekaren teoria. Berak egin zituen lehenengo urratsak nazio-aurreikuspenen ekonometria deritzonean ere, zeinetarako asmatu zuen hipotesi berri bat, aldagai nagusien aurreikuspenen analisirako metodo estatistiko eraginkorrenak aurkitzeko. Ekonomiako Nobel saria eskuratu zuen 1995ean, nazio-aurreikuspenen hipotesia landu eta aplikatu izanagatik eta politika ekonomikoaren ezagutza sakontzeko egindako lanagatik. Lucasen idazlan aipagarrienak Understanding Business Cycle (1977, Negozioen zikloaren azalpena) eta Unemployment Policy (1978, Langabezia politika) dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Robert Lucasen web-orria, Chicagoko Unibertsitatean
* Datuak: Q107264
* Multimedia: Robert Lucas Jr. / Q107264
# Saint-Pol-de-Léon

Saint-Pol-de-Léon (bretainieraz: Kastell-Paol) Bretainiako Finistère departamenduko udalerri bat da, Bro Leon lurralde historikoaren hiriburua, ez ordea herri handiena.

## Etimologia

Bretainiako santu fundatzaileetako bat izan zen San Paulo Aureliarraren izena dauka, bai eta Bro Leon lurralde historikoaren izena ere. "San Paulo Léongoa" esan nahi du.

## Historia

III. mendean erromatarren presentzia militarra izan zuela erakusten duten harresiak agertu dira. Idatzi zaharren arabera, harresi altuak zituen hiria izan bide zen. VI. mendean apezpikutza eratu zen. Ordutik aurrera erdigune erlijiosoa bihurtu zen eta XV. mendetik aurrera Bretainiako kulturaren erdigune garrantzitsua ere bai. Aurrez, 1346an, bretoien oinordekotza gerran borroka ezaguna izan zen bertan.
Frantziako Iraultzaren ondoren, apezpikutza galdu eta hiriaren gainbehera ekonomikoa etorri zen. Ordutik aurrera nekazaritzari lotu zitzaion Saint-Pol-de-Léon.

## Ondasun nabarmenak

* San Paulo katedrala.
* Kreisker kapera.
* Kernevez gaztelua.
* Udaletxea.
* Hiriaren ikuspegia.

## Kanpo estekak

* Datuak: Q239908
* Multimedia: Saint-Pol-de-Léon / Q239908
# Saint-Pol-de-Léon kantonamendua

Saint-Pol-de-Léon kantonamendua Frantziako kantonamendu bat da. Finistère departamenduan dago, Bretainia (eskualdea) eskualdean. Guztira 14 udalerri ditu eta Saint-Pol-de-Léon da bere hiriburua.

## Kanpo estekak

* Datuak: Q2096460
* Multimedia: Canton de Saint-Pol-de-Léon / Q2096460
# Rocroi kantonamendua

Rocroi kantonamendua Frantziako kantonamendu bat da. Ardenak departamenduan dago, Ekialde Handia eskualdean. Guztira 33 udalerri ditu eta Rocroi da bere hiriburua.

## Kanpo estekak

* Datuak: Q1726977
# Rocío Aragón

Rocío Aragón Bermúdez (Cádiz, 1925 – Madril, Espainia, 2018ko urtarrilaren 31) flamenko-dantzaria eta koreografoa izan zen. Aragoi Familiako artisten sagakoazen: Rita Irasemaren izeba; Telebistako Gaby, Fofó eta Miliki pailazo ezagunen arreba (Los Payazos de la Tele).

## Biografia

Rocío Cadizen jaio zen 1925ean.Gurasoak Emilio Aragón Foreaux (Emig) eta Rocío Bermúdez Contreras (zaldi-akrobata dantzaria) ospetsuak ziren.
Familiarekin hasi zen, haurrentzako artista gisa, Pompoff, Thedy eta Emig-en emanaldietan, eta geroago Gaby, Fofó eta Milikirekin, Rocíorekin Aragoi neba-arrebak eta Rocío, Gaby, Fofó eta Miliki izenaz ere iragarriak.
Neba-arrebekin ibili zen munduan zehar, eta, gero, bakarrik, artista independente gisa. 70eko hamarkadan koreografo gisa aritu zen TVEn, Los Payazos de la Tele zirkuko saioan. Handik urte batzuetara, erretiratu ondoren, dantza-eskola bat sortu zuen.

## Ikus, gainera

* Los Payasos de la Tele
* Familia Aragón

## Erreferentziak

* ↑ Vasco, Diario. «¿Cómo están los payasos de la tele?» www.diariovasco.com.
* ↑ «RECORTE: Rocío Aragón, hermana de Gaby, Fofó y Miliki, los payasos de la tele» todocoleccion.net.

## Kanpo estekak

* Argazkia: Rocío Aragón, Todobilduman.
* Argazkia: Rocío Aragón, Todobilduman.
* Argazkia: Rocío Aragón, Todobilduman.
* Argazkia: Rocío Aragón, Todobilduman.
* Datuak: Q25674485
# Rocroiko gudua

Rocroiko gudua 1643. urteko maiatzaren 19an gertaturiko bataila garrantzitsu bat izan zen, Hogeita Hamar Urteko Gerraren barnean.
Han garaitu zituzten d’Enghien dukearen oste frantziarrek Francisco de Melo Herri Behereetako espainiar gobernariarenak 1643an. Melo-k gaizki defenditutako Rocroi hiria erasotzeko prestatu zen, baina hara hurbildu zen d’Enghien dukea Laon eta Arrasetik bertaratu ziren osteen laguntzaz. Frantsesen garaipen horrek amaiera eman zion XVI. mendeaz geroztik espainiako Tertzioak garaitezinak zirelako usteari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-12-25 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 George Walter Prothero, Stanley Leathes, Sir Adolphus William Ward, John Emerich Edward Dalberg. (1934). The Cambridge modern history. CUP Archive, 594 or..
* ↑ Childs, John. Warfare in the Seventeenth Century. , 74 or..
* ↑ Telmo Meléndez (ed). (2001). Las Grandes Guerras del Milenio. La Guerra de los Treinta Años. II Santiago: Ercilla, 138 or..
* ↑ Lanning, Michael Lee. (2005). The Battle 100: The Stories Behind History's Most Influential Battles. Sourcebooks, Inc., 318 or..
* ↑ Quesada Sanz, Fernando. (2006ko azaroa). «Los mitos de Rocroi» La aventura de la Historia (Madril: Arlanza Ediciones) (97).

## Kanpo estekak

* Datuak: Q728480
* Multimedia: Battle of Rocroi / Q728480
# Rocías

Rocías, Espainiako Kantabriako Arredondo udalerrian dagoen parrokia bat da. 2008ko erroldaren arabera 11 biztanle zituen.
# Salins-les-Bainsko gatzaga

Salins-les-Bainsko gatzaga (frantsesez: salines de Salins-les-Bains) Jura departamentuko Salins-les-Bains udalerrian dagoen gatzaga da. Jadanik Erdi Aroan eta ziur asko aurretik erabilitako gatzaga hauek 2009an UNESCOk Arc-et-Senansko errege gatzagaren babesa luzatuz Gizateriaren Ondare izendatu zuen.

## Kanpo estekak

* Datuak: Q2603171
* Multimedia: Salines de Salins-les-Bains / Q2603171
# Salinillas de Bureba

Salinillas de Bureba Burgosko udalerria da, Burebako eskualdean dagoena.
2009ko urtarrilaren 1eko erroldaren arabera herriak 51 biztanle zituen.

## Ikus, gainera

* Burgosko udalerrien zerrenda

## Kanpo estekak

* Datuak: Q1641323
* Multimedia: Salinillas de Bureba / Q1641323
# Salineville (Ohio)

Salineville Ohioko herri bat da. Columbiana konderrian kokatua dago. 2010ean 1.311 biztanle zituen, 5,72 kilometro koadrotan banatuta.

## Ikus, gainera

* Columbiana konderria

## Kanpo estekak

* Datuak: Q2198674
* Multimedia: Salineville, Ohio / Q2198674
# Salineno (Texas)

Salineno Ameriketako Estatu Batuetako erroldak esleitutako leku bat da. Starr konderrian kokatuta dago, Texas estatuan. 176 biztanle ditu, 0,176157 kilometro koadroko azaleran banatuta.

## Ikus, gainera

* Starr konderria

## Kanpo estekak

* Datuak: Q2112206
* Multimedia: Salineño, Texas / Q2112206
# Salingain

Salingain Aralar mendilerroan dagoen mendi bat da. Uzkuiti eta Aokirekin batera, mendi hiruki bat eratzen du. Aoki mendebaldean geratzen da, Uzkuiti iparraldean eta Salingain ekialdean. Hirurek, irispide berberak dituzte.

## Irispideak

Amezketatik abiatzen den igoera oso polita da. Berazeagako bidetik jarraitu behar da, laster, bidezidor bat hartzeko, langa bat zeharkatu ondoren, pago eta laritzen artean dagoen bidezidor batetik daroana, berriz bidera itzultzeko. Bide zati labur baten ondoren, beste bidezidor bat hartu behar da, ondoren, Muitzerantz doan beste bidezidor batetik jarraitzeko, ez oso erabilia mendizaleen aldetik, orduan, Larraitzetik datorren bidezidorrarekin bat egiteko. Hemendik, tontorrera iristea aukera daiteke, eskuinetarantz, Egurral leporantz igoz, Txindokitik banatzen duena, toki honetatik, Auntzizegiko muinoaren tontorrera iristeko, eta, ekialde hegoekialderantz jarraituz, muino leunetan barna, Aokiraino, eskuinetarantz Arrubigaña utziz. Aokitik ekialderantz jarraitzen da, Uzkuiti ezkerretara utziz, Salingainera iristeko, Arritzagako labardiaren ertzean.
Muitzetik doan biderik zuzenena hegoekialderantz igotzea da Uzkuitiko kontrahormarantz, Aldaonets izena hartzen duena, eta, Uzkuiti bera ezkerretara utziz, Salingainerantz zeharkatu behar da larrea, beste aldean dagoena. Muitzera Larraitzetik ere hel daiteke, Urzabal goikoa izeneko tokian aurkitzen diren antenatarantz igoz, ezkerretarantz, Muitzeko labarra igotzen duen bidezidorrarekin bat egiteko.
Berazeagatik, Ondarrerantz igotzeko aukera ere badago, eta, behin hona heldu ondoren, eskuinetarantz Otolara jarraitu, Etitzegi lepoaren gainera iristeko, nondik Aldaonetseko ezproia igotzen den Uzkuitira bidean. Tontor honen ondotik igaroz, Salingainerantz gurutzatu behar da.

## Kanpo estekak

* Datuak: Q12266799
# Salmanasar IV.a

Salmanasar IV.a, Asiriako errege bat izan zen. K.a. 783tik K.a. 773 arte gobernatu zuen. Bere aita Adad-nirari III.aren oinordekoa izan zen, eta, bere oinordekoa, bere anaia Ashur Dan III.a izan zen. Bere erregealdiari buruz, oso informazio gutxi mantendu da.
Kanon eponimoaren arabera, Urarturen aurkako kanpaina ugari egin zituen. Bere agintea, gorantz zihoan dignatario handien eraginaren ondorioz oso mugatua izan zen, bereziki Shamshi-ilugatik, armadako komandante buruzagia zena.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 3 or..
* Datuak: Q179468
# Salmenta aurreikuspen

Salmenten aurreikuspena enpresa bateko sail komertzialak hurrengo urteko salmentei egindako kalkuluari deritzo. Salmenten aurreikuspen egoki bat egitea oso garrantzitsua da, honetan oinarrituz egingo baitira sarrera eta gastuen aurrekontua. Eta hortaz fabrikazio, logistika, giza baliabideak eta bestelako sailen aurrekontua ere salmenten aurreikuspenean oinarrituko dira.

## Kanpo estekak

* Datuak: Q6085759
# Salmenta kostuak

Aktibo baten salmentari zuzenean egotz dakizkiokeen kostu gehigarriak dira, enpresak saltzeko erabakia hartu izan ez balu egingo ez liratekeenak, gastu finantzarioak eta mozkinen gaineko zergak kenduta, baina aktiboaren jabetza transferitzeko egin beharreko legezko gastuak eta salmenta komisioak sartuta.
# Salmenta-sustapen

Marketin arloan, salmenta-sustapena une eta eremu jakin batean salmentak gehitzeko bezeroei eskaintzen zaizkien pizgarrien multzoa da, hala nola zuzeneko beherapenak, 2×1 eta antzeko eskaintzak, produktua erosteagatik eginiko opariak eta zozketak. Salmenta-sustapena definizioz mugatua da espazioan eta denboran zehar eta unean uneko salmentak gehitzea da bere helburua. Ez da marketin-tresna egokiena epe luzerako salmentak gehitu edo merkatu-kuota gehitzeko. Merkaturatu berria den produktu edo zerbitzu bat ezagutarazi eta salmentak abiarazteko ere balio dezake.

## Kanpo estekak

* Datuak: Q1259790
* Multimedia: Sales promotion / Q1259790
# Salmenta gurutzatua

Txantiloi:Referencias
Marketinean bezero batek kontsumitu edo kontsumitu nahi dituen antzeko produktuak saltzen saiatzean datzan teknikari “salmenta gurutzatua” (ingelesez cross-selling) deritzo. Konpainia baten sarrerak handitzea da bere helburua. Adibidez, mugikor bat erosten duen norbaiti, funda, kotxerako kargagailua edo GPS gisan erablitzeko oinarria ere eskeiniko zaizkio.
Marketinean bezero batek kontsumitu edo kontsumitu nahi dituen antzeko produktuak saltzen saiatzean datzan teknikari “salmenta gurutzatua” (ingelesez cross-selling) deritzo. Konpainia baten sarrerak handitzea da bere helburua. Adibidez, mugikor bat erosten duen norbaiti, funda, kotxerako kargagailua edo GPS gisan erablitzeko oinarria ere eskeiniko zaizkio. Erlazionaturiko produktuak eskainiz, salmenta prezioa garestitu daiteke. Interneti esker salmenta gurutzatuak gorakada handia jasan du. Sarean eginiko erosketetan, enpresek kontsumitzaileen gustuen edo ohituren berri ematen duten erregistroak gordetzen dituzte. Honek kontsumitzailearen edo bezero potentzialen etorkizuneko bisitetan cross-selling estrategiak inplementatzeko aukera ematen die denda birtualei. Adibidez, bezero batek beldurrezko filmeak erosteko ohitura badauka, genero horretako nobelak eskeiniko zaizkio, bai, baita beldurrezko posterrak edota OST diskak, etab.
Zerbitzu mota hauek Software As A Service gisan eskeintzen dira, kalkuluen zailtasunagatik. Salmenta gurutzatua barneratzen duen zerbitzuari gomendatze sistema deitzen zaio eta salmentak %10 eta %30 artean bultzatzen ditu.

## Erreferentziak

* ¿Por qué utilizar estrategias de venta cruzada? - Roberto Espinosa (Gazteleraz)

## Kanpo estekak

* Datuak: Q646227
# Salmanasar V.a

Salmanasar V.a (akadieraz Shulmanu-asharid), K.a. 727tik K.a. 722 arte gobernatu zuen Asiria eta Babiloniako errege bat izan zen. Tiglath-Pileser III.aren seme eta oinordekoa izan zen. Asirian, bere oinordekoa, Sargon II.a izan zen, eta, Babilonian, Marduk-apal-iddina II.a.
Koroa bikoitza eta izen bikoitza eraman zuen, Asirian, Salmanasar deitu zelarik, eta Ululaya Babilonian. Oseas Israelgo erregearen matxinadari aurre egin zion, zergaordaina ordaintzeari uko egin eta Egiptori laguntza eskatu ziona. K.a. 725ean, Samaria setiatu zuen, azkenik, bere oinordeko izan zen Sargon II.aren mende erori zena.
K.a. 722an, Elameko Ummanigashek garaitu zuen, eta Babiloniaren kontrola galdu zuen.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 3 or..
* Datuak: Q310640
* Multimedia: Shalmaneser V / Q310640